Il-kumpanija Virtu Ferries Gozo ħassret il-kumplament tal-vjaġġi tagħha bil-fast ferry illum minħabba r-riħ qawwi. Hija ħabbret fuq Facebook li l-aħħar vjaġġ kien fit-3.15pm mill-Imġarr f'Għawdex. Il-bqija tal-vjaġġi kellhom jitħassru minħabba l-kundizzjonijiet tal-baħar. Il-Gozo Fast Ferry, il-kumpanija l-oħra li topera s-servizz tal-fast ferry, ilbieraħ ħabbret tibdil fl-iskeda minħabba t-temp. Ir-riħ qawwi li ħakem il-gżejjer Maltin illum u għandu jkompli għada mistenni jilħaq forza 8 f'ċerti nħawi tal-gżejjer Maltin. Il-bajjiet li se jkunu esposti l-aktar għar-riħ huma Paradise Bay, iċ-Ċirkewwa, l-Armier, il-bajjiet f'Tas-Sliema, il-Bajja tal-Mixquqa, Għajn Tuffieħa, il-Ġnejna, u l-Prajjet. F'Għawdex wieħed għandu jevita l-bajja ta' Marsalforn, id-Dwejra, ix-Xlendi u r-Ramla. Aqra aktar Twissija ta' riħ qawwi; evita dawn il-bajjiet .td_uid_3_60f331c732eca_rand.td-a-rec-img{text-align:left}.td_uid_3_60f331c732eca_rand.td-a-rec-img img{margin:0 auto 0 0}